પત્રકારો સમક્ષ એસપી પી. બી. સેજુળે વિગત આપતા જણાવ્યું છે કે, જ્યારે જયેશ પટેલ અમદાવાદ જેલમાં હતો ત્યારે તેની સાથે મૂળ અમદાવાદના દિલીપ નટવરલાલ પુજારા, હાર્દિક નટવરલાલ પુજારા તથા જયંત અમૃતલાલ ચારણ (ગઢવી) નામના ત્રણ શખ્સો અમદાવાદના બાપુનગર વિસ્તારમાં કે જ્યાં દિલીપ તથા હાર્દિકના પિતા સોડાની રેંકડી ચલાવે છે ત્યાં થયેલી વિક્કી યાદવ નામના યુવાનની હત્યાના કેસમાં અંદર હતા તેઓ હાલમાં પેરોલ પર છૂટી ફરાર થઈ ગયા હોવાની વિગતો મળી હતી આથી પોલીસે દિલીપ, તેના નાનાભાઈ હાર્દિક તેમજ જયંત ગઢવી પર ફોક્સ કરી તપાસ ગતિમાન બનાવી હતી.